**Приложение № 5**

**ТЕХНИЧЕСКА СПЕЦИФИКАЦИЯ**

**за обществена поръчка с предмет: „Закупуване на оборудване, необходимо за изпълнение на дейностите по проект BG05M9OP001-3.009 „Контрол на командированите лица“**

**I. ПРЕДМЕТ НА ПОРЪЧКАТА**

Предмет на поръчката представлява доставка на компютърна техника, необходима за изпълнението на проект BG05M9OP001-3.009 „Контрол на командированите лица“, подробно описана в раздел V от настоящата Техническа спецификация.

|  |  |  |
| --- | --- | --- |
| **Наименование** | **Мярка** | **Количество** |
| **1** | Мобилна компютърна конфигурация | Брой | 110 |
| **2** | Сървър | Брой | 1 |

**II. ОБЩИ ТЕХНИЧЕСКИ ИЗИСКВАНИЯ**

Предлаганата компютърна техника трябва да бъде:

а. Нова, неупотребявана, с оригинални компоненти от производителя и с посочени продуктови номера;

б. Да предлага висока надеждност;

в. Предлаганата техника да съответства на изискванията на ВЪЗЛОЖИТЕЛЯ и техническата спецификация и да е в текущата продуктова листа на производителя и за нея да е осигурено гаранционно сервизно обслужване.

**III. ИЗИСКВАНИЯ ЗА ИЗПЪЛНЕНИЕ НА ПОРЪЧКАТА КЪМ ИЗБРАНИЯ ИЗПЪЛНИТЕЛ:**

1. Да достави, монтира, тества и въведе в експлоатация техниката.
2. Да предостави технически носител с всички необходими драйвъри за предложената операционна система за нормалното функциониране на предлаганата техника.
3. Да осигури сервизно обслужване в рамките на гаранционния срок, считано от подписване на окончателния протокол за доставка, монтаж, тестване и въвеждане в експлоатация на техниката.
4. Да извърши сервизното обслужване на мястото на доставката, като ИЗПЪЛНИТЕЛЯТ със собствени сервизни специалисти отстранява възникналата повреда.
5. Гаранционното сервизно обслужване да включва разходи за труд, резервни части и транспорт.
6. Гаранционният срок, считано от датата на подписване на окончателния приемо - предавателен протокол за доставка, монтаж, тестване и въвеждане в експлоатация на техниката следва да бъде съгласно сроковете посочени в Раздел V за всеки от артикулите.
7. Да осигури гаранционната сервизна поддръжка и да отстранява възникнал проблем в рамките на работното време на възложителя при максимално време на реакция/отстраняване на повредата – 48/100 часа от получаването на сервизна заявка.
8. В случай на невъзможност повредата на дефектиралата гаранционна стока да бъде отстранена в уговорения срок по т. 7, същата следва да бъде заменена с друга за временно ползване.
9. Да осигури за своя сметка товаро-разтоварните дейности и транспорта по доставката до мястото на изпълнение на поръчката, включително и за времето на гаранционното сервизно обслужване.
10. Захранването на предлаганата техника трябва да бъде 220-240 V AC, 50 Hz, европейски стандарт на кабели и конектори.
11. ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ за:

а) количество и некомплектност на стоките или техническата документация (явни недостатъци);

* + при доставяне на стоки не от договорения вид, посочен в техническата спецификация;

б) качество (скрити недостатъци):

* + - при констатиране на дефекти при употреба на стоките.

в) Рекламации за явни недостатъци на стоките се правят от ВЪЗЛОЖИТЕЛЯ в момента на предаването им, за което се съставя протокол, подписан и от двете страни.

г) При рекламация за явни недостатъци ИЗПЪЛНИТЕЛЯТ е длъжен в десет дневен срок от получаване на рекламацията за своя сметка и риск да достави на мястото на доставяне количеството липсващи в доставката некомплектни/несъответстващи договорени стоки.

д) Рекламации за скрити недостатъци се правят през целия срок на гаранционното обслужване на доставените стоки.

е) ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените дефекти чрез изпращане на сервизна заявка.

ж) В сервизната заявка се посочва номера на договора, точното количество на стоките с техния партиден номер, основанието за рекламация и конкретното искане на ВЪЗЛОЖИТЕЛЯ.

з) ИЗПЪЛНИТЕЛЯТ е длъжен в десет-дневен срок от получаване на рекламация за скрити недостатъци, да замени доставените дефектни стоки за своя сметка и риск.

и) Стоките, обект на рекламация, се съхраняват от ВЪЗЛОЖИТЕЛЯ до уреждане на рекламациите.

**IV. Условия по ИЗПЪЛНЕНИЕ на ДОСТАВКАта**

1. Определеният за изпълнител участник се задължава да достави, тества и въведе в експлоатация техниката както следва:
	* Мобилна компютърна конфигурация – 110 (сто и десет) броя;
	* Сървър – 1 брой;

 Доставката следва да се извърши в сградата на централна администрация на ИА ГИТ, на адрес гр. София, бул. „Княз Александър Дондуков“ № 3.

1. Срокът за доставка, монтаж, тестване и въвеждане в експлоатация на техниката е до 30 (тридесет) календарни дни, считано от датата на подписване на договора за възлагане на обществената поръчка между ВЪЗЛОЖИТЕЛЯ и ИЗПЪЛНИТЕЛЯ.
2. ВЪЗЛОЖИТЕЛЯТ и ИЗПЪЛНИТЕЛЯТ определят лица за контакт, които координират качественото и своевременно изпълнение на договора за обществена поръчка. Доставката, монтажът, тестването и въвеждането в експлоатация се приема от определените от ВЪЗЛОЖИТЕЛЯ лица с подписване на приемо-предавателни протоколи.

**V. ДЕТАЙЛНА СПЕЦИФИКАЦИЯ НА ИЗИСКВАНата техника**

|  |
| --- |
| **1. Преносими компютри - 110 броя** |
| **Параметър** | **Минимално изискване** |
| Производител и марка | Да се специфицира |
| Серия и модел | Да се специфицира |
| Процесор | Да се специфицира.Минимални изисквания: 4 физически ядра, номинална честота минимум 1,8 GHz |
| Оперативна памет (RАМ) | Минимум: 8GВ 2133 MHz DDR4, с възможност за разширение |
| Монитор  | от 15“ до 17“, с разделителна способност минимум 1920 х 1080dpi; матов дисплей |
| Твърд диск | Мин. 1000 GB 5400rpm; |
| Тип видеокарта | Вградена със споделена video RAM Да се специфицира |
| Мрежови интерфейс | Ethernet 10/100/1000 Gigabit Ethernet, Wireless 802.11;Bluetooth |
| Други интерфейси |  Минимум 1 х HDMI |
| 1x RJ-45, 3 х USB 2.0 или 3.0 или комбинация между тях |
| Аудио | Stereo Audio, 1 микрофон |
| Клавиатура | Вграден, гравирана с English (US) и кирилица по БДС |
| Софтуер | Инсталиран и лицензиран Windows 10 Professional или Enterprise ОЕМ |
| Гаранционна поддръжка | 24 месеца, доказани с каталожен номер от продуктовата листа на производителя. |
| Аксесоари | Чанта/раница (съобразена с размера на мобилната компютърна конфигурация) |
| Оптично устройство | Вграден или външен (usb) DVD-RW |
| **Външни устройства** |  |
| Зарядно устройство | С логото на производителя на преносимия компютър |
| Външна мишка | USB, оптична със скрол  |
| **Други изисквания** | Предлаганите от участника мобилни компютърни конфигурации следва да са еднакви. |

|  |
| --- |
| **Сървър - 1 брой** |
| **Форм фактор** | Самостоятелно стояща кутия |
| **Процесор:** | всеки с минимум 8 ядра с мин. честота 2.1 GHz, мин. 20 MB кеш, да поддържа работа с оперативна памет DDR4 |
| **Оперативна памет:** | мин. 16GB DDR4 с възможност за разширение |
| **Контролер:** | хардуерен, да подържа RAID 0, 1, 10, 5, 50 |
| **Дискове:** | да има инсталирани мин. 2 бр. еднакви твърди диска всеки с мин. обем 500 гигабайта и мин. скорост 7200 оборота в минута |
| **Оптично устройство:** | вграден DVD-RW |
| **Мрежа:** | да разполага с мин. 1 брой гигабитов мрежови конектор вграден на дънната платка |
| **Слотове за разширение:** | да разполага минимум с 2 свободни PCI-е слота |
| **Кабели:** | захранващи кабели |
| **Гаранционен срок:** | мин. 24 месеца на целия хардуер и софтуер от производителя |
| **Допълнително:** | Доставка, инсталация, конфигурация и обучение на място |

***Важно !!! Навсякъде, където в техническата спецификация се съдържа посочване на стандарти, същите да се четат и разбират „или еквивалент". В случай, че в техническата спецификация конкретен параметър на описаната техника е обозначен с посочване на конкретен модел, източник, процес, търговска марка, патент, тип, произход или производство, което би довело до облагодетелстването или елиминирането на определени лица или продукти, то това обозначение не е задължително за участниците и те могат да посочат в Техническото си предложение техника с еквивалентни технически характеристики.***